Dorota Masłowska

mini|Dorota Masłowska (2018)
**Dorota Masłowska** (fonetski: Dorota Maslovska) (Wejherowo, 3. juli 1983.), poljska spisateljica, dramaturginja, kolumnistica, kompozitorka, pjevačica, muzička producentica; dobitnik književne nagrade Nike (2006) za roman „Paw królowej“ („Kraljičin paun“) (2005).

## Biografija 
Masłowska je rođena i odrasla u Wejherowu. Njen otac je bio pomorac, a majka doktor. Ima brata, starijeg od nje tri godine. Godine 2002. završila je Prvu Opću gimnaziju Kralj Ivan III Sobjeski u Wejherowu.

Debitovala je 2000. godine na takmičenju "Dzienniki Polek" *(„Dnevnici Poljakinja“)* u organizaciji mjesečnika "Twój Styl" *(„Tvoj stil“)*, osvojivši prvu nagradu. U junu 2002. godine osvojila je prvo mjesto na 7. pjesničkom konkursu „Za zlatno pero Sopota“.

Pripremajući se za maturu, intenzivno je radila na svom prvom romanu. Tekst romana je završen 13. juna 2002.* ali je izazvao i dosta kontroverzi. *”Poljsko-ruski rat...“* spisateljici je donio „Politikin pasoš“ u kategoriji književnosti za „izvorni pogled na poljsku stvarnost i kreativnu upotrebu zajedničkog jezika“ i finale književne nagrade Nike 2003. godine. Roman je preveden na nekoliko evropskih jezika (uključujući i srpski). Debi Masłowske donio je značajnu zaradu izdavačkoj kući, što je omogućilo dalje izdavanje časopisa "Lampa".

Godine 2005. objavljen je drugi roman Masłowske, *„Paw królowej“ („Kraljičin paun“)* što je podijelilo kritičare. Optuživali su je da je puna *cinizma, da blista od ružnoće i gluposti, da se otuđuje agresivnim jezikom, da nema koherentne radnje*, ali je pisano i da je novi roman *napisan ništa lošije od starog. I jednako očajan, i jednako otrovan*. *„Kraljičin paun“* je napisan u rimovanoj prozi stilizovanoj kao hip-hop pesma, u kojoj Masłowska imitira i parodira savremeni kolokvijalni poljski jezik. Baš kao i *”Poljsko-ruski rat...“ , „Kraljičin paun“* sadrži vrlo kritičku sliku savremene poljske stvarnosti. Roman je 2006. dobio književnu nagradu Nike.

2006. Masłowska je objavila svoju debitantsku dramu „*Dwoje biednych Rumunów mówiących po polsku“ („Dva siromašna Rumuna koji govore poljski“)*, koja je predstavljena publici u obliku čitalačke probe u TR Varšava (bivše Estradno pozorište) u režiji Przemysława Wojcieszeka.

Njena druga drama objavljena je 2008. „*Między nami dobrze jest*“ (*„Dobro je među nama“)*. Protagonistice – tri žene iz različitih generacija – ne mogu pronaći zajednički jezik jer žive u različitim realnostima. Justyna Sobolewska opisala je predstavu kao *sablasnu komediju o Poljacima koji ne znaju ko su, ili možda čak i ne postoje*. Drama je postavljena 2009. godine u TR Varšava, u režiji Grzegorza Jarzyne.

Početkom 2009. Masłowska je otišla u Berlin na jednogodišnju DAAD stipendiju. Godinu dana kasnije, otputovala je u Sjedinjene Države kako bi pohađala program Ledig House International Writers Residency (kamp za pisce u gradu Omi, New York). Bila je i gost na Brooklyn Book Festivalu.

Godine 2012. objavljen je treći roman Masłowske, „*Kochanie, zabiłam nasze koty*“ („*Dragi, ubila sam naše mačke“)*. U intervjuu je izjavila da je to njen najpromišljeniji roman.

Spisateljica, novinarka i publicistkinja Agnieszka Drotkiewicz napravila je opširan intervju s Dorotom Masłowskom, koji je objavljen 2013. godine u obliku knjige pod naslovom „*Dusza światowa“ („Svjetska duša“)*.

Masłowska je također pisala kolumne za "Przekrój" („Presjek“), objavljene pod naslovom „*Z krainy pazłotka“ („Iz zemlje pozlaćenih“)*, i recenzije knjiga za "Wysokie Obcasy" („Visoke potpetice“, dodatak za "Gazeta Wyborcza"). koje su objavljene 2005. na kompakt disku priloženom časopisu "Lampa".

U aprilu 2011. godine, na poziv organizatora festivala Varšavski pozorišni susreti, vodila je blog pod nazivom *Tramvaj zvan pozorište*, gdje je objavljivala kritike predstava.

Godine 2014. izašao je prvi muzički album Masłowske (pod pseudonimom "Mister D.") – *Społeczeństwo jest niemiłe* (*Društvo je neugodno)*. Masłowska pjeva svoje pjesme, a instrumentalni sloj je donekle rezultat eksperimenata sa kompjuterskim programom. Debitantkinji je pomogao iskusni muzičar – Marcin Macuk, a podršku su joj pružili i drugi poznanici. Album je promovirao koncert na kojem je nastupila zajedno sa spomenutim Macukom, Kubom Wandachowiczom, Piotrom Gwaderom i Magdom Staroszczyk. Premijeri albuma prethodilo je predstavljanje pjesme *Chleb (Hljeb)*, a popularnost je pjesma stekla nekoliko sedmica nakon izlaska albuma zahvaljujući objavljivanju spota na YouTube-u, dijelom i zbog povjeravanja jedne od glavnih uloga manekenki Anji Rubik. *Hajs* je također postao popularan.

U septembru 2020. godine postala je novinar online radio stanice newonce.radio.

## Privatni život 
Bila je u vezi sa spisateljem Kazimierzom Malinowskim, sa kojim ima kćer Malinu (rodjena 2004.). Kasnije se vidjala sa glumcem Erykom Lubosem.

## Djela 
**Knjige**

* *Wojna polsko-ruska pod flagą biało-czerwoną*, 2002, .
* *Paw królowej*, 2005, .
* *Dwoje biednych Rumunów mówiących po polsku*, 2006, .
* *Między nami dobrze jest*, 2008, .
* *Kochanie, zabiłam nasze koty*, 2012, .
* *Dusza światowa*, 2013, .
* *Jak zostałam wiedźmą: opowieść autobiograficzna dla dorosłych i dzieci*, 2014, .
* *Więcej niż możesz zjeść: felietony parakulinarne*, 2015, .
* *Jak przejąć kontrolę nad światem, nie wychodząc z domu*, 2017, .
* *Inni ludzie*, 2018, .
* *Jak przejąć kontrolę nad światem 2*, 2020, .
* *Bowie w Warszawie*, 2022, .
* *Mam tak samo jak ty*, 2023, .
* *Magiczna rana,* 2024, .

**Albumi**

* *Społeczeństwo jest niemiłe*, 2014.
* *Wolne'', 2023.

## Reference 
## Vanjski linkovi 
Kategorija:Poljski pisci
Kategorija:Poljske pjevačice
Kategorija:Biografije, Wejherowo
Kategorija:Rođeni 1983.